Antonio Guido Filipazzi

**Antonio Guido Filipazzi** (født 8. oktober 1963 i Melzo i provinsen Milano i Italia) er en italiensk katolsk erkebiskop og diplomat for Den Hellige Stol.
## Liv og virke
### Utdannelse
Antonio Filipazzi studerte fra 1982 teologi og filosofi ved Facoltà teologica dell’Italia settentrionale di Milano (Det teologiske fakultet for Norditalia).

### Prest
Den 10. oktober 1987 ble han presteviet av kardinal Giuseppe Siri for bispedømmet Ventimiglia-San Remo. I 1989 fikk han lisens i kirkerett fra Det romerske atheneum Santa Croce og i 1992 fra samme sted, som imens var blirr elevert til pavelig universitet, doktorgrad i kirkerett. Fra 1989 til 1990 var han kapellan ved katedralen *Santa Maria Assunta* i Ventimiglia og dosent for kirkerett ved det biskoppelige presteseminar «Pius XI» i Bordighera. Fra 1990 til 1992 studerte han ved det pavelige diplomatakademi i Roma.

Så var han til 1995 postert ved det apostoliske nuntiatur i Sri Lanka. Fra 1995 til 1998 var Filipazzi postert til Østerrike, og fra 1998 til 2003 til Tyskland. Årene 2002 og 2003 underviste han også ved presteseminaret «Redemptoris Mater» i Berlin. Fra 2003 var han i den romerske kurie ved Statssekreteriatet. Da var han blant annet medlem av Den hellige stols delegasjon til den italiensk-vatikanske felleskommisjon, opprettet for å utdype konkordatprofilene knyttet til den fri utøvelse av biskopens embeder og til de relaterte straffeprosessuelle spørsmål, fra 2004 til 2011.

### Titulærerkebiskop, nuntius til Indonesia
Den 8. januar 2011 utnevnte pave Benedikt XVI ham til titulærerkebiskop av *Sutrium*. Paven selv bispeviet ham den 5. februar samme år i Peterskirken; medkonsekrerende var kardinaldekan Angelo Sodano og kardinalstaatssekretær Tarcisio Bertone S.D.B. 

Den 23. mars samme år ble han apostolisk nuntius til Indonesia. Han ble da med sine 47 år den på det tidspunkt yngste italienske biskop og den yngste nuntius.

I sin første preken holdt i dette verdens mest befolkede overveiende islamske land, hvor en anti-blasfemilov er i kraft som effektivt forbyr kritikk av islam, inviterte han landets kristne minoritet til å forkynne Jesus Kristus i sine dagligliv.

Før han offisielt tiltrådte sin neste tjeneste i Nigeria, bispeviet han biskopen av Manado, msgr. Benedictus Estephanus Rolly Untu, M.S.C.

### Nuntius til Nigeria
Pave Frans utnevnte ham den 26. april 2017 til apostolisk nuntius i Nigeria. Den 24. oktober 2017 ble han i tillegg permanent observatør ved De vestafrikanske staters økonomiske fellesskap (ECOWAS).

I Nigeria stod han overfor den vanskelige situasjon som meldte seg da de troende i bispedømmet Ahiara ikke ville anerkjenne pavens utnevnelse av Peter Ebere Okpaleke som deres biskop. Etter en tid bad biskop Okpaleke og å bli løst fra Ahiara; paven innvilget dette og gjorde ham da til biskop av Ekwulobia, og kreerke ham i 2022 til kardinal.

I Nigeria bispeviet han tolv biskoper, mot én i Indonesia.

### Nuntius til Polen
Pave Frans utnevnte ham 8. august 2023 til nuntius til Polen.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022 ) *1977
* Erkebiskop *Antonio Guido Filipazzi* (1963-) *2011

## Referanser